

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019. gada 14.novembrī  **Nr.690**

(prot.Nr.35, 25.§)

**Par grozījumiem Daugavpils pilsētas domes 2018.gada 12.aprīļa lēmumā**

**Nr.159 “Par deinstitucionalizācijas plāna īstenošanu pašvaldībā”**

Pamatojoties uz likuma ”Par pašvaldībām” 14.panta otrās daļas 3.punktu, 15.panta pirmās daļas 7.punktu un 21.panta pirmās daļas 27.punktu, Ministru kabineta 2015.gada 16.jūnija noteikumu Nr.313 “Darbības programmas “Izaugsme un nodarbinātība” 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1.pasākuma “Deinstitucionalizācija” īstenošanas noteikumi” 36.1punktu,

ievērojot to, ka 2018.gada 25.jūlijā ar Sociālo pakalpojumu attīstības padomes lēmumu Nr.5 tika apstiprināts Latgales plānošanas reģiona deinstitucionalizācijas plāns 2017. - 2020.gadam, kurā tika iekļauti un atbalstīti Daugavpils pilsētas domes 2018.gada 12.aprīļa lēmumā Nr.159 noteiktie sociālo pakalpojumu infrastruktūras izveides risinājumi Daugavpils pilsētas pašvaldībā,

to, ka izvērtējot Daugavpils pilsētas deinstitucionalizācijas infrastruktūras attīstības risinājumus konstatēts, ka Sociālo pakalpojumu centrā bērniem un jauniešiem “Priedīte” ārpusģimenes aprūpē esošo bērnu skaits samazinās, ka Ministru kabineta 2018.gada 26.jūnija noteikumi Nr.354 “Audžuģimenes noteikumi” paredz jaunu ārpusģimenes aprūpes modeli - specializētās audžuģimenes – paredzot iespēju aizvien vairāk bērniem, kam nepieciešama ārpusģimenes aprūpe, to nodrošināt ģimeniski pietuvinātā vidē, tādējādi, zūd nepieciešamība pēc jauniešu mājas pakalpojuma, jo viens no izvirzītajiem sociālajiem mērķiem – nodrošināt ikvienam jaunietim iespēju dzīvot ģimeniskā vidē- ir sasniedzams bez deinstitucionalizācijas ģimeniski videi pietuvināta pakalpojuma infrastruktūras izbūves,

to, ka izvērtējot esošo risinājumu Grupu mājas (dzīvokļa) pakalpojuma personām ar garīga rakstura traucējumiem infrastruktūras izveidi Križu mikrorajona daudzdzīvokļu mājas dzīvokļos, secinām, ka nav iespējams nodrošināt vides pieejamības prasības, tādejādi nomainot sabiedrībā balstītu sociālo pakalpojumu personām ar garīga rakstura traucējumiem “Grupu māja (dzīvoklis)” adreses Poligona iela 58-46, Poligona iela 58-49, Poligona iela 58-55, Poligona iela 48-78, Daugavpils, Križu mikrorajons uz adresi 18.novembra ielā 354V, Daugavpilī,

ņemot vērā Daugavpils pilsētas domes Attīstības komitejas 2019.gada 7.novembra atzinumu, Sociālo jautājumu komitejas 2019.gada 7.novembra atzinumu, Daugavpils pilsētas domes Finanšu komitejas 2019.gada 7.novembra atzinumu, atklāti balsojot: PAR – 14 (J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt Daugavpils pilsētas domes 2018.gada 12.aprīļa lēmumā Nr.159 “Par deinstitucionalizācijas plāna īstenošanu pašvaldībā” grozījumu un izteikt lēmuma pielikuma “Daugavpils pilsētas pašvaldības infrastruktūras attīstības risinājumi” 2.punktu šādā redakcijā:

**“2. Pakalpojumu adreses un vietu skaits**

|  |  |  |  |
| --- | --- | --- | --- |
| **Nr.p.k.** | **PAKALPOJUMS** | **VIETU/KLIENTU SKAITS** | **ADRESE** |
| 1. | ĢVPP (3\*8) | 20 | Komandanta iela 3, Daugavpils |
| 2. | Bērni ar FT: Dienas aprūpes centrs | 20 | Turaidas iela 36, Daugavpils |
| 3. | Bērni ar FT: Atelpas brīdis | 6 | Turaidas iela 36, Daugavpils |
| 4. | Bērni ar FT: Sociālās rehabilitācijas pakalpojumu centrs | 20 | Turaidas iela 36, Daugavpils |
| 5. | Pieaugušie ar GRT: Grupu dzīvokļi | 12 | 18.novembra iela 354V, Daugavpils |
| 6. | Pieaugušie ar GRT: Specializētās darbnīcas | 27 | Arhitektu iela 21, Daugavpils |

”.

Domes priekšsēdētājs *(personiskais paraksts)* A. Elksniņš